‘ஓ.சி.எஃப் தொழிற்சாலை மூடப்படுவதாக செய்தி வருகிறதே?’ என ஜனவரி 30-ம் தேதி பத்திரிகையாளர் சந்திப்பின்போது நிருபர்கள் கேட்டபோது, ‘அதுபற்றி எனக்கு எதுவும் தெரியாது’ எனக் கோபமாக பதிலளித்தார் அமைச்சர் நிர்மலா சீதாராமன். அதற்கு இரண்டு வாரங்கள் முன்பாகவே, ஜனவரி 16-ம் தேதி வெளியிட்ட உத்தரவில், ‘ஆவடி ஓ.சி.எஃப் தொழிற்சாலையில் மிக அதிகமாக உற்பத்தி செய்யப்படும் ஆர்மி லோகோ சீருடையை இனி உற்பத்தி செய்ய வேண்டாம். அதை ராணுவம் தனியார் மூலமாகக் கொள்முதல் செய்யலாம்’ என நிர்மலா சீதாராமன் கூறியுள்ளார். ஏன் இந்த முரண்பாடு?